Rijeka, 3. studenog 2020.g.

**POZIV NA KONFERENCIJU ZA MEDIJE**

**NAJAVA OTVORENJA *PRVE KVARNERSKE KOLONIJE STRIPA I ILUSTRACIJE***

**U srijedu 4. studenog 2020.g. u 12.00 sati u Exportu na Delti održat će se konferencija za medije na kojoj će biti najavljeno otvorenje Prve kvarnerske kolonije autorskog stripa i ilustracije.**

**Na konferenciji za medije govorit će:**

* **Damir Steinfl**, samostalni umjetnik, autor stripa, umjetnički voditelj 1. Kolonije
* **Marta Berčić**, voditeljica 1. Kolonije, predsjednica Društva za istraživanje i potporu
* **Barbara Babačić**, RIJEKA 2020

Prva kvarnerska kolonija autorskog stripa i ilustracije započinje **u petak, 6. studenog 2020. godine u 19.00 sati u prostoru Exporta na Delti otvorenjem izložbe radova hrvatskih autora nastalih u razdoblju od 2010. do 2020. godine**. Na njoj izlaže **tridesetak autora i autorica stripa i ilustracije različitih generacija i stilova, pa ova izložba predstavlja retrospektivu hrvatskog stvaralaštva u ovoj umjetničkoj formi**.

Svoje će radove izložiti najznačajniji hrvatski autori poput Dubravka Matakovića, Miroslava Sekulića, Dušana Gačića, Danijela Žeželja, Darka Macana, Darka Kreča, Matije Pisačića, Irene Jukić Pranjić, Ane Gezi, Ivane Armanini, Simona Bogojević Naratha, Miroslava Nemetha, Branke Nikolić Hollingsworth, Sonje Gašperov i Ivana Marušića. Od riječkih autora izlažu: Ivan Mišković, Korina Hunjak, Damir Stojnić i Dragan Kordić.

Radove predstavljaju i nove generacije autora poput Sare Divjak, Mihaele Erceg te mnogi drugi autori čiji radovi su objavljeni u OHOHO fanzinu.

Osim navedenih, tu su i autori koji sudjeluju u dugogodišnjem projektu Komikaze, voditeljice Ivane Armanini te autori iz projekta Lavanderman, voditelja Tonija Favera.

**Kolonija ima za cilj promovirati hrvatske autore te povećati vidljivost umjetničkog stvaralaštva hrvatskih autora, a sufinancira ju Primorsko-goranska županija.**

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42